The Hunter (cinta de 1980)

:*Iste articlo ye sobre una cinta estausunidense de cine biografico d'intriga d'acción estrenada en 1980; ta atros usos, se veiga *'The Hunter** y **The Hunter (cinta)***.

***The Hunter*** (títol orichinal en [[Idioma anglés|anglés]], en [[Idioma aragonés|aragonés]] ***O cazataire***, estrenada en [[Aragón]] con o títol en [[Idioma castellano|castellano]] de ***Cazador a sueldo***, en aragonés ***Cazataire a pre**') ye una cinta de cine estausunidense de cine biografico d'intriga d'acción estrenada en 1980, dirichida por Buzz Kulik seguntes un guión orichinal de Ted Leighton y Peter Hyams, con una banda sonora orichinal de Michel Legrand, una dirección de fotografía de Fred J. Koenekamp y una producción cinematografica de Mort Engelberg ta la productora cinematografica *[[Rastar]]*. Fan parte de l'elenco d'a cinta, entre d'atros actors, Steve McQueen, Eli Wallach, Kathryn Harrold, LeVar Burton, Ben Johnson, Richard Venture, Tracey Walter, Thomas Rosales Jr., Theodore Wilson, Ray Bickel, Bobby Bass, Karl Schueneman, Christopher Keane, Nathaniel Taylor, Alex Ross, F. William Parker, Jodi Moon, Zora Margolis, Frederick Sistaine, Taurean Blacque, Patti Clifton, Tony Burton, Morgan Roberts, Michael D. Roberts, Kevin Hagen, Luis Ávalos, Ralph "Papa" Thorson, Wynn Irwin, Poppy Lagos, Al Ruscio, David Spielberg y Jophery Brown.

*[[Ralph "Papa" Thorson]]* vive en Los Angeles con su novia *Dotty*, que ye embarazada y treballa ta * Ritchie Blumenthal*, un viello fiador, qui lo ninía por tot o país ta buscar a fuchitivos que han crebau a suya fianza. Encara que destaca por estar un pesimo conductor, plega con o suyo auto en un lugarón d'Illinois, a on fa preso a *Tommy Price*. Tanimientres, en cuentas de tornar en Los Angeles marcha entra Houston en Texas ta capturar a *Billie Joe*, un perigloso vandalo. Cuan i plega se troba que iste ye protechiu por o *sheriff Strong*, qui resulta estar un parient d'él. Encara que con problemas, consigue tamién capturar-lo y marcha enta Los Angeles, a on i cobra la suya recompensa. Tanimientres decide avalar a *Price*, qui bien luego esdevién un d'os visitants asiduos d'a suya casa. Mientres un d'os suyos viaches de treballo, en iste caso enta Nebraska, a on captura a los dos *chirmans Branch*, la suya novia ye acosada po *Rocco Mason*, un perigloso asasino que persigue a *Thorson* en estar él qui anteriorment l'heba capturau. Atemorizada por a situación, demana a *Thorson* que abandone lo suyo treballo y lo presiona terne que terne, dica que iste se cansa y la relación entre toz dos se tensa. Encara ye peyor cuan un policía amigo de *Thorson* se suicida en estar investigau por robo de drogas d'o deposito chudicial. Cuan ninvían a *Thorson* a Chicago, muere en a persecución o suyo obchetivo y amás, en tornar en Los Angeles, descubre que *Mason* ha secuestrau a *Dotty* y la tien en l'instituto a on la mesacha treballa, asinas que marcha enta lo lugar ta liberar-la.

*The Hunter* s'ambienta en a suya epoca actual (1980) en Los Angeles (California), Houston (Texas), Chicago (Illinois) y l'estau de Nebraska, y las suyas escenas se filmoron en Bonfield, Chicago, Herscher, Joliet, Kankakee, Lemont y Manteno (Illinois) y East Los Angeles y Los Angeles (California).

Ye una cinta que ha recibiu bel premio cinematografico, encara que iste no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1980.
* Cintas de 1980.

## Referencias

## Vinclos externos
*  ''The Hunter'' en Internet Movie Database.
*  ''The Hunter'' en TCM Movie.
*  ''The Hunter'' en Rotten Tomatoes.